EkBass/fiwiki-20250220-pages-articles huggingface dataset:
Poppenberg

Poppenberg Poppenberg Paikkakunta: Winterberg, Saksa Talviurheilukeskus: Skiliftkarussell Winterberg Vuori: Poppenberg Rinneluokitus: Punainen Yläasema: 749 m Ala-asema: 646 m Korkeusero: 103 m Hissi Hissi Hissi: Poppenberg I Tyyppi: 8-hengen tuolihissi Kapasiteetti: 4 000 henkilöä/h Ala- asema: 646 m Yläasema: 749 m Lumilautailu Lumilautailu Paripujottelu Paripujottelu Lähtö: 735 m Maali: 650 m Korkeusero: 85 m Pituus: 350 m Keskijyrkkyys: 24,3 % 1\. MC-kilpailu: 6.2.2005 Poppenberg on laskettelurinne Winterbergissä Saksassa. Poppenberg-rinteessä järjestetään lumilautailun maailmancupin paripujottelukilpailuja. == Lähteet == *Skiliftkarussell Winterberg winterberg.de *Skiliftkarussell Winterberg – Flutlichtfahren winterberg.de *Results – Winterberg fis-ski.com Luokka:Saksan laskettelurinteet Luokka:Nordrhein-Westfalenin urheilupaikat
Pensalan baptistiseurakunta

Pensalan baptistiseurakunta () oli vuosina 1873–1998 toiminut Munsalassa ja sittemmin Uudessakaarlepyyssä toiminut baptistiseurakunta. Pensalan seurakunta yhdistyi vuonna 1998 Munsalan baptistiseurakuntaan.Lohikko 2006, s. 21 == Historia == Pensalan baptistiseurakunta perustettiin 9. syyskuuta 1873. Seurakunnan ensimmäinen johtaja oli Mikael Rausk. Toisena johtajana toimi Johan Rausk ja tämän jälkeen tämän poika A. Rausk.Edén 1931, s. 328–329 Seurakunnan jäsenmäärä nousi noin 50:een 1930-luvulle mennessä, jolloin seurakunnan johtajana toimi A. Wallin. Samoihin aikoihin seurakunnan sunnuntaikouluun osallistui noin 40 oppilasta. Pensalan baptistiseurakunnan kappeliin rakennettiin noin 250 henkilön suuri sali. Seurakunnalla oli toimintaa myös Oravaisissa, Långbackassa ja Björklundassa. == Seurakunnan johtajat == * 1873– Mikael Rausk * Johan Rausk * A. Rausk * 1931–1934: Hugo Holmlund * 1935–1937: Johannes Klemetz * 1937–1938: Samuel Klemetz * 1944–1948: Gustaf Uppgård * 1956–1958: Otto Kronkvist * 1961–1963: Villard Wallin * 1964–1967: Mikael Lidman * 1968–1970: Villard Wallin * 1970– Tor Smith == Katso myös == * Baptismi Suomessa * Finlands svenska baptistsamfund * Munsalan baptistiseurakunta == Lähteet == * * === Viitteet === Luokka:Suomen entiset baptistiseurakunnat Luokka:Munsala
Pelimies Vesku

Pelimies Vesku on Vesa-Matti Loirin juontama keskusteluohjelma, jota MTV3 esitti yhdeksän jaksoa kesällä 1994. Viitattu 19.12.2022. Pelimies Vesku eroaa Loirin muista televisiotehtävistä sikäli, että hän ei näyttele siinä komediahahmojaan. Ohjelman vieraina ovat Lenita Airisto, Heikki Kinnunen, Sakari Kuosmanen, Teemu Selänne, Laila Snellman, Tarmo Uusivirta, Mato Valtonen, John Vikström ja Juha Väätäinen.YouTube: Pelimies Vesku (ohjelmamainos). Viitattu 19.12.2022. == Lähteet == Luokka:1990-luvun suomalaiset keskusteluohjelmat Luokka:MTV3:n televisio-ohjelmat
Vöyrin baptistiseurakunta

Vöyrin baptistiseurakunta () oli vuosina 1873–1995 Vöyrillä toiminut baptistiseurakunta.Edén 1931, s. 330–332 Seurakunta perustettiin kesällä 1873 ja sen ensimmäisenä johtajana toimi Matts Barkar. Tämän jälkeen seurakunnan johtajana toimi vuoteen 1903 saakka Henrik Bertell ja vuoteen 1919 saakka Michel Finne. 1930-luvulle tultaessa noin 74 henkilöä oli kastettu seurakuntaan. Vöyrin baptistikappeli rakennettiin vuonna 1903 ja remontoitiin vuonna 1930. Seurakunta toimi myös Kaitsorissa ja Tuckurissa. Vöyrillä toimi vuodesta 1933 myös helluntailainen Vöyrin Elim-seurakunta. Seurakuntien jäsenmäärät vaihtelivat 1900-luvun mittaan, hieman 1950-luvulla jälleen nousten. 1980-luvulle tultaessa seurakunnat lähestyivät toisiaan ja perustivat vuonna 1995 Vöyrin vapaakirkkoseurakunnan. Seurakuntien yhteinen kirkko rakentui Vöyrin keskustaan.Herberts 1995, s. 70–71 == Seurakunnan johtajat == * 1873– Matts Barkar * –1903: Henrik Bertell * –1919: Michel Finne * 1929–1934: Hugo Holmlund * 1934: John Lundberg * 1964–1965: Samuel Högberg * 1970– Tor Smith * 1974– Carl-David Wallin == Katso myös == * Baptismi Suomessa * Finlands svenska baptistsamfund * Vöyrin vapaakirkkoseurakunta == Lähteet == * * === Viitteet === Luokka:Suomen entiset baptistiseurakunnat Luokka:Vöyrin seurakunnat
Laila Dåvøy

Laila Dåvøy (s. 11. elokuuta 1948 Bergen) on norjalainen kristillisen kansanpuolueen poliitikko. Hän on istunut suurkäräjillä vuosina 2005–2013 ja toiminut Norjan työ- ja hallintoministerinä 1999–2000 sekä lapsi- ja perheministerinä 2001–2005. ==Lähteet== ==Aiheesta muualla== * Laila Dåvøy Norjan suurkäräjien verkkosivuilla Luokka:Norjan työministerit Luokka:Vuonna 1948 syntyneet Luokka:Elävät henkilöt
Weinstadt

Weinstadt on kaupunki Stuttgartin metropolialueella Baden-Württembergin osavaltiossa Saksan lounaisosassa. Se muodostettiin 1970-luvulla viidestä aiemmin itsenäisestä maalaiskunnasta ja nimensä se sai alueella harjoitetusta viininviljelystä. == Maantiede == Weinstadt sijaitsee Rems-joen laaksossa Baden-Württembergin itäisessä keskiosassa 15 kilometriä Stuttgartin keskustasta itään. Weinstadt muodostettiin vuonna 1975 liittämällä kunnat Beutelsbach, Endersbach, Großheppach ja Schnait toisiinsa. Viides kunta eli Strümpfelbach oli liitetty Endersbachiin jo 1973. Beutelsbach ja Endersbach ovat väekkäimmät Weinstadtin viidestä kaupunginosasta. Weinstadt rajoittuu luoteessa Rems-Murrin piirikunnan hallintokaupunkiin Waiblingeniin. == Historia == Beutelsbach mainitaan asiakirjassa ensi kerran vuonna 1080 muodossa Butelspach, Endersbach mainitaan ensi kerran 1278 muodossa Andrespach, Großheppach 1236 muodossa Hegnesbach, Schnait 1238 muodossa Snait ja Strümpfelbach 1265 muodossa Striumphilbach. Weinstadtin väkimäärä kasvoi voimakkaasti toisen maailmansodan jälkeen. Weinstadtin historiallisiin rakennuksiin kuuluu muun muassa kirkko Stiftskirche Beutelsbach. Sen historia alkaa keskiajalta ja nykyinen myöhäisgotiikkaa edustava kirkkorakennus on vuodelta 1522. == Talous ja liikenne == Weinstadtin keskeinen elinkeino on kaupungin nimen mukaisesti viininviljely. Kaupungissa harjoitetaan myös sähkötekniikkaa, hienomekaniikkaa ja koneenrakennusta. Weinstadtissa on kolme rautatieliikennepaikkaa: Stetten-Beinstein, Endersbach ja Beutelsbach. Ne sijaitsevat rataosuudella Stuttgart-Bad Cannstatt–Nördlingen. Maantieliikenteen tärkein yhteys on Bundesstraße 29. == Lähteet == == Aiheesta muualla == *Weinstadt, Baden-Württemberg, Saksa — Sunrise, Sunset and Daylength Luokka:Baden-Württembergin kunnat Luokka:Saksan kaupungit
Suuri Paljärvi

Suuri Paljärvi on saariluvultaan runsas ja rantaviivaltaan rikkonainen metsäjärvi Ruokolahdella Etelä-Karjalan maakunnan koillisosassa. Sen pinta-ala on 2,3 neliökilometriä. Etäisyys Imatralta on 24 kilometriä pohjoiskoilliseen.Suuri Paljärvi. Järviwiki. Viitattu 19.11.2022. == Maantiede == Suuren Paljärven ulottuvuus lännestä itään on 4,6 kilometriä. Järven kaakkoisosan muodostaa Mustalahti, jota yhdistää pääaltaaseen Hoikkasalmi. Lounaassa sijaitsee Pitkälahti ja koillisessa Ruunlahti. Pitkälahden luoteispuolella sijaitsee pääaltaasta varsin erillinen Torpanlampi. Vain noin viidesosa Suuresta Paljärvestä on vähintään kuusi metriä syvä. Syvin kohta, 14,5 metriä, sijaitsee järven keskiosassa. Suuren Paljärven saariluku on 30. Saarista 12 on alle aarin laajuisia luotoja. Kolmen saaren pinta-ala on yli hehtaarin. Niistä Pentinsaari sijaitsee järven länsiosassa, Litsaari järven keskiosan syvänteen itäpuolella ja Saunasaari Ruunlahden alueella. Järven läntisimmässä osassa sijaitsee Hellsteninsaari. Suurta Paljärveä ympäröi metsämaa, joka kohoaa paikoin yli 120 metriä merenpinnan yläpuolelle. Rannoilla on pientaloja rykelmittäin. Suuren Paljärven koillisrannalle laskee Linniinjoki suoalueen halki pohjoisesta Linniinjärveltä (114,0 metriä mpy). Muut laskuojat ovat vailla karttanimeä. Suuri Paljärvi laskee järven luoteiskolkasta alkavaa Paljokea länteen Pieneen Paljärveen (101,4 metriä mpy). Järvien välinen etäisyys on pienimmillään noin 300 metriä. Suuren Paljärven vesitilavuus on 8 753 000 kuutiometriä. Suuri Paljärvi (04.118.1.025) kuuluu Virmutjoen valuma-alueeseen (04.118), joka on kolmannen jakovaiheen vesistö Vuoksen vesistössä (04). Toinen jakovaihe on Ala-Saimaan alue (04.11) ja ensimmäinen on Suur-Saimaan alue (04.1). Virmutjoen valuma- alueeseen kuuluu 61 vähintään hehtaarin laajuista järveä. Kolme laajinta ovat Ilmajärvi, Suuri Paljärvi ja Vääräjärvi.Virmutjoen valuma-alue (04.116). Järviwiki. Viitattu 5.12.2022. == Lähteet == Luokka:Ruokolahden järvet Luokka:Ala-Saimaan alue
Lohtajan helluntaiseurakunta

Lohtajan helluntaiseurakunta on vuonna 1986 perustettu helluntaiseurakunta Kokkolan Lohtajalla. Seurakunnan järjestäytymiskokous pidettiin 14. toukokuuta 1986 ja paikalla oli 42 jäsentä. Nykyään seurakuntaan kuuluu noin 60 jäsentä ja työntekijä. Seurakunta järjestää tilaisuuksia viikoittain: sunnuntaisin jumalanpalveluksen ja keskiviikkoisin rukousillan. Seurakunta järjestää myös raamattu- ja käsityöpiirejä sekä jakaa EU-ruoka-apua. Seurakunnan suurimmat tapahtumat Kesäjuhla ja lapsiperheille suunnattu Puuhapäivä järjestetään kesäisin. == Historia == Helluntaiherätys saapui Lohtajalle vuonna 1929, ensimmäisenä Karhinkylään. 1930-luvulla saarnaajia liikkui Lohtajan muillakin kylillä. Alkuaikoina helluntalaisten toimintaan kuuluivat herätyskokoukset sekä telttakokoukset. Marinkaisissa helluntaiherätys kokoontui työväentalolla. Lohtaja kuului erityisesti Kälviän Siion-seurakunnan ympäristötyön alueeseen. Helluntailaisten tilaisuuksia pidettiin nuorisoseurantaloilla ja kodeissa. Erityisesti 1950- ja 1960-luvuilla Karhissa oli herätyksen aikaa. Kälviäläisten puhujien matkat ulottuivat aina Himangan Tomujoelle saakka. Myöhemmin 1970- ja 1980-luvuilla myös Kokkolan helluntaiseurakunta piti tilaisuuksia Lohtajalla. Silloin kokoontui rukouspiiri, joka oli hankkinut 100 hengen teltan jossa pidettiin telttakokouksia. Vuonna 1982 perustettiin Lohtajan Helluntailähetys ry ja vuonna 1985 helluntaiseurakunta osti Lohtajan kirkon vierestä Junttilan vanhan talon, joka kunnostettiin rukoushuoneeksi. Seuraavana vuonna Lohtajan helluntailähetys järjestäytyi helluntaiseurakunnaksi. 1990-luvun alkupuolella näkyvä osa seurakunnan toimintaa oli Kirppis-kahvio, joka toimi 10 vuoden ajan monille taukopaikkana. Samassa rakennuksessa pidettiin myös teetupaa nuorille. Helluntaiseurakunta on järjestänyt lähetysjuhlia ja myyjäisiä hengellisen työn tukemiseksi. Seurakunnan lähetteinä ovat toimineet mm. Kaija ja Leo Mäkinen Papua-Uusi- Guinealla 15 vuoden ajan. == Rukoushuone == Lohtajan helluntaiseurakunnan rukoushuone on ostettu ja kunnostettu rukoushuonekäyttöön vuonna 1985. Lohtajan helluntaiseurakunnan rukoushuone sijaitsee Lohtajan keskustassa, urheilukentän kupeessa. Seurakunnan pihapiirissä on myös vanha navettarakennus, jossa järjestetään osa tilaisuuksista. == Katso myös == * Uskonto Keski-Pohjanmaalla == Lähteet == Luokka:Suomen helluntaiseurakunnat Luokka:Kokkolan seurakunnat Luokka:Lohtaja
Svein Ludvigsen

Svein Ludvigsen (s. 18. heinäkuuta 1946 Hillesøy, Norja) on norjalainen Høyren poliitikko. Hän on istunut suurkäräjillä vuosina 1989–2001 ja toiminut Norjan kalastus- ja rannikkoministerinä 2001–2005. ==Tuomio== Ludvigsen tuomittiin vuonna 2019 viideksi vuodeksi vankeuteen kolmen turvapaikanhakijan seksuaalisesta hyväksikäytöstä. Hän kiisti syyllisyytensä ja valitti tuomiosta hovioikeuteen, mutta perui valituksensa kun hovioikeus päätti käsitellä vain pientä yksityiskohtaa tuomiosta. ==Lähteet== ==Aiheesta muualla== * Svein Ludvigsen Norjan suurkäräjien verkkosivuilla Luokka:Norjan kalastusministerit Luokka:Vuonna 1946 syntyneet Luokka:Elävät henkilöt
Vääräjärvi (Ruokolahti)

Vääräjärvi on saariluvultaan runsas ja rantaviivaltaan rikkonainen metsäjärvi Ruokolahdella Etelä-Karjalan maakunnan koillisosassa. Sen pinta-ala on 2,1 neliökilometriä. Etäisyys Imatralta on 26 kilometriä pohjoiskoilliseen.Vääräjärvi. Järviwiki. Viitattu 5.12.2022. == Maantiede == Vääräjärven ulottuvuus kaakosta luoteeseen on 2,55 kilometriä ja lounaasta koilliseen 2,3 kilometriä. Itään suuntaava noin puolentoista kilometrin pituinen Vääränniemi jakaa järven eteläiseen ja pohjoiseen osaan. Järven osia yhdistää Matinsalmi. Vain noin viidesosa Vääräjärvestä on vähintään kolme metriä syvä. Syvin kohta, yhdeksän metriä, sijaitsee järven pohjoisosassa Hovatanniemen tuntumassa. Vääräjärven saariluku on 24. Saarista 6 on alle aarin laajuisia luotoja. Kahden saaren pinta-ala on yli hehtaarin. Laajin saari on järven pohjoisosassa sijaitseva Oinatsaari (noin 4 ha). Vääräjärveä ympäröi suo- ja metsämaa, joka kohoaa paikoin yli 120 metriä merenpinnan yläpuolelle. Rannoilla on jonkin verran pientaloja. Vääränniemellä sijaitsee noin kolmen hehtaarin laajuinen Niemenlampi (04.118.1.044), jonka korkeustaso on 30 senttimetriä Vääräjärveä ylempi. Vääräjärveen laskee Ilkonjoki Ilkonlammen kautta koillisesta Ilmajärveltä (102,2 metriä mpy). Ilkonjokeen yhtyy idästä Saarijärveltä (103,1 metriä mpy) virtaava Pyylamminoja. Vääräjärven länsipuolella sijaitsee Nauksenjärvi (04.118.1.042), jonka korkeustasoksi on merkitty 99,5 metriä mpy. Sen luoteisrannalta alkaa etelään virtaava Virmutjoki. Vääräjärven vesitilavuus on 4 107 000 kuutiometriä. Vääräjärvi (04.118.1.043) kuuluu Virmutjoen valuma-alueeseen (04.118), joka on kolmannen jakovaiheen vesistö Vuoksen vesistössä (04). Toinen jakovaihe on Ala-Saimaan alue (04.11) ja ensimmäinen on Suur-Saimaan alue (04.1). Virmutjoen valuma-alueeseen kuuluu 61 vähintään hehtaarin laajuista järveä. Kolme laajinta ovat Ilmajärvi, Suuri Paljärvi ja Vääräjärvi.Virmutjoen valuma- alue (04.116). Järviwiki. Viitattu 5.12.2022. == Lähteet == Luokka:Ruokolahden järvet Luokka:Ala-Saimaan alue
Ristijärvi (Kuhmo)

Ristijärvi on ylänköjärvi Kuhmossa Kainuun kaakkoisosassa. Sen pinta-ala on 82 hehtaaria. Etäisyys Kajaanista on 92 kilometriä itäkaakkoon.Ristijärvi. Järviwiki. Viitattu 7.12.2022. == Maantiede == Ristijärven kaakkois–luoteissuuntainen pituus on 1,8 kilometriä. Järven keskiosan leveys lounaasta koilliseen on noin 600 metriä. Etelä- ja pohjoisosa jakautuvat lahdiksi, joista luoteisosan Pitkälahti on haarautuvan Pitkäniemen erottamana selkeimmin erillään pääaltaasta. Ristijärven pohja kumpuilee. Noin viisitoista prosenttia järvestä on vähintään kymmenen metriä syvä; 15–19-metrisiä syvänteitä on useita. Syvin kohta sijaitsee järven lounaisosassa. Ristijärven saariluku on kolme. Yksi saarista on alle aarin laajuinen luoto. Kahden muun saaren pinta-ala on yli aarin mutta alle hehtaarin. Ristijärven rannat ovat enimmäkseen metsä- ja suomaata, siellä täällä on pientaloja. Järven itäpuolitse kulkee kantatie 75. Ristijärveen virtaa nimetön laskuoja etelästä. Ristijärven pohjoispuolella sijaitsee Lauvusjärvi (204,8 metriä mpy), johon Ristijärvi laskee järvien välisen kannaksen kapeimmasta kohdasta. Ristijärven vesitilavuus on 4 628 000 kuutiometriä. Ristijärvi (59.994.1.013) kuuluu Laavusjoen valuma-alueeseen (59.994), joka on kolmannen jakovaiheen vesistö Oulujoen vesistössä (59). Toinen jakovaihe on Vepsänjoen valuma-alue (59.99) ja ensimmäinen on Ontojärven–Lentuan valuma-alue (59.9). Lauvusjärvi on Laavusjoen valuma-alueen laajimmat vakavedet ovat Lauvusjärvi, Ristijärvi, Mäntyjärvi ja Iso Raatejärvi. Alueeseen kuuluu 26 vähintään hehtaarin laajuista vakavettä.Laavusjoen valuma-alue (59.994). Järviwiki. Viitattu 7.12.2022. == Lähteet == Luokka:Kuhmon järvet Luokka:Ontojärven–Lentuan valuma-alue
Päsmäri

Päsmäri on matala ja kapea järvi Sonkajärvellä Pohjois-Savon maakunnan pohjoisosassa. Sen pinta-ala on 2,8 neliökilometriä. Etäisyys Kuopiosta on 93 kilometriä pohjoiseen.Päsmäri. Järviwiki. Viitattu 8.12.2022. == Maantiede == Päsmärin pituus kaakosta luoteeseen on 5,7 kilometriä. Suurin leveys lounaasta koilliseen on 800 metriä. Oijinniemi jakaa järven eteläosan Etelälahteen ja Itälahteen. Järven luoteisosan laajin niemimaa on Yrjönniemi. Päsmäri on varsin tasasyvyinen. Syvin kohta, noin neljä metriä, sijaitsee järven eteläosassa. Järven keskisyvyys on vain 190,47 senttimetriä. Päsmärin pohjoisosassa Päsmärinniemen luoteispuolella sijaitsee järven ainoa saari. Sen pinta-ala on noin 14 aaria. Päsmäriä ympäröi suomaa (Iso Pölhönsuo, Ruunasuo, Alaräme, Askonsuo). Niemimailla on pientaloja. Päsmäriin laskee Haapakoski koillisesta Haapajärveltä (141,2 metriä mpy). Päsmäri kaventuu lounaisosastaan Päsmärinkoskeksi, joka laskee etelään Nurminen-järveen (132,5 metriä mpy). Päsmärin itäpuolella sijaitsee noin 13 hehtaarin laajuinen Huorityttö (138,5 metriä mpy). Päsmärin länsipuolella sijaitsee Päsmärinkangas, jonka korkein kohta on yli 170 metriä merenpinnan yläpuolella. Päsmärin vesitilavuus on 5 388 000 kuutiometriä. Päsmäri (04.642.1.033) kuuluu Sälevän-Nurmijoen alueeseen (04.642), joka on kolmannen jakovaiheen vesistö Vuoksen päävesistössä (04). Toinen jakovaihe on Nurmijoen alue (04.64) ja ensimmäinen on Nilsiän reitin valuma-alue (04.6). Sälevän-Nurmijoen alueella sijaitsee 40 vähintään hehtaarin laajuista vakavettä. Niistä Sälevä, Haapajärvi, Päsmäri ja Oinasjärvi ovat pinta-alaltaan yli neliökilometrin laajuisia.Sälevän-Nurmijoen alue (04.642). Järviwiki. Viitattu 8.12.2022. == Lähteet == Luokka:Sonkajärven järvet Luokka:Nilsiän reitin valuma-alue
Mula (Varkaus)

Mula on matala ja lyhytviipymäinen lintujärvi Varkauden keskustan eteläpuolella Pohjois-Savon maakunnan eteläosassa. Sen pinta-ala on 1,9 neliökilometriä. Etäisyys Kuopiosta on 66 kilometriä etelään. Mula ja sen luoteispuolella sijaitseva Ruokojärvi kuuluvat lintuvesiensuojeluohjelmaan. Mulan eteläosa sijaitsee Joroisten alueella. == Maantiede == Mulan pituus kaakosta luoteeseen on 3,1 kilometriä. Järven eteläosa on huomattavasti pohjoisosaa leveämpi. Niemimaista laajin on pohjoisrannan Pietikänniemi. Noin neljätoista hehtaaria Mulasta on vähintään kolme metriä syvä. Syvin piste, kuusi metriä, sijaitsee länsirannan Humalinniemen koillispuolella. Sen lounaispuoleinen järvenosa on lähes kauttaaltaan enintään metrin syvä. Mulan saariluku on kaksi. Järven rantaviiva on suurelta osin epämääräinen. Itärannalla sijaitsee pieniä omakotitalojen rykelmiä. Mulaan laskee Ruokojärvi (78,3 metriä mpy) luoteesta. Mulan kaakkoiselta rannalta alkaa Kuvansinjoki, joka laskee itään Haukiveden Siitinselkään. Mulan ja Haukiveden välinen kannas on noin 700 metriä leveä. Mulan lounaispuolella Joroisten alueella sijaitsee Pieni-Mula (79,2 metriä mpy). Mulan vesitilavuus on 2 156 000 kuutiometriä. Noin 97 prosenttia tilavuudesta on enintään kolmen metrin syvyydessä. Haja- asutusalueen ravinnekuormitus on rehevöittänyt Mulaa. Mula (04.261.1.002) kuuluu Osmajoen alueeseen (04.261), joka on kolmannen jakovaiheen vesistö Vuoksen päävesistössä (04). Toinen jakovaihe on Sorsaveden valuma-alue (04.26) ja ensimmäinen on Haukiveden–Kallaveden alue (04.2). Mula on laajin Osmajoen alueen 18:sta vähintään hehtaarin laajuisesta vakavedestä. Toiseksi laajin on Ruokojärvi. == Lähteet == Luokka:Joroisten järvet Luokka:Varkauden järvet Luokka:Haukiveden–Kallaveden alue
Tieteiskirjallisuuden uusi aalto

Tieteiskirjallisuuden uusi aalto oli 1960- ja 1970-lukujen kirjallisuusliike, joka hylkäsi tieteiskirjallisuuden kulta-ajan suoraviivaiset toimintaseikkailutarinat ja suosi kokeellisempia science fictionin ja fantasian muotoja, joissa painotettiin enemmän luovaa kirjoittamista ja vähemmän kovaa tiedettä ja juonivetoisuutta. Uusi aalto syntyi siksi, että perinteinen tieteiskirjallisuus oli muuttunut ennalta-arvattavaksi, kaavoihin kangistuneeksi ja konservatiiviseksi. Tieteiskirjallisuuteen alettiin 1960-luvun puolivälin tienoilla omaksua muista aikakauden romaaneista tuttuja kerrontatyylejä, ironiaa ja uutta ilmaisua. Vaikutteita saatiin myös muun muassa surrealismista ja symbolismista. Perinteisen kulta-ajan scifin optimismin tilalle tulivat dystopiat ja ahdistus. Tieteiskirjallisuuden uusi aalto vaikutti etenkin Isossa-Britanniassa ja Yhdysvalloissa. Monet kirjailijat halusivat kummassakin maassa päästä 1960-luvun alkupuolella irti pulp-lehdissä julkaistun tieteiskirjallisuuden kahleista. Michael Moorcockin Isossa-Britanniassa päätoimittaman New Worlds -lehden katsotaan yleensä aloittaneen kokeellisten ja kaunokirjallisuuspainotteisten tieteistarinoiden aallon vuonna 1964. Suuntausta vahvistivat kaksi antologiaa – Judith Merrilin toimittama England Swings SF ja Harlan Ellisonin toimittama Dangerous Visions. Varsinkin Dangerous Visions -antologia auttoi tekemään alun perin brittiläisestä ilmiöstä kansainvälisen liikkeen. Useat uuden aallon tieteiskirjailijat etsivät inspiraatiota kirjallisuuden muista lajityypeistä, ja esimerkiksi beat-kirjailija William S. Burroughs oli monen uuden aallon tieteiskirjailijan esikuva. Uusi aalto kehitti tieteiskirjallisuutta monipuolisempaan suuntaan ja toi paljon uusia ideoita, tyylejä ja vaikutteita. Liikkeenä uusi aalto alkoi kuitenkin vähitellen hiipua, ja se sulautui tieteiskirjallisuuden valtavirtaan. Uuden aallon tilalle tulivat 1980- ja 1990-luvulla uudet suuntaukset, kuten kyberpunk. == Lähteet == Luokka:Tieteiskirjallisuus
Valkiainen (Pudasjärvi, Tirmonperä)

Valkiainen on järvi Tirmonperällä Pudasjärvellä Pohjois-Pohjanmaan maakunnassa. Sen pinta-ala on 1,9 neliökilometriä. Etäisyys Oulusta on 105 kilometriä itäkoilliseen.Valkiainen. Järviwiki. Viitattu 11.12.2022. == Maantiede == Valkiaisen ulottuvuus kaakosta luoteeseen on noin 3,5 kilometriä. Järven keskiosan leveys on noin 800 metriä. Ainoa nimetty lahti on järven kaakkoisosan muodostava Iiviönlahti. Valkiaisen syvin vyöhyke, noin 10–15 metriä, sijaitsee järven eteläosassa Ukonniemen kohdalla. Järven keskivaiheilla sijaitsee lähes yhtä syvä vyöhyke. Järven pohjoisin osa on matalaa. Valkiaisen ainoa saari on järven pohjoispuoliskolla sijaitseva Pökkelösaari, jonka pinta-ala on noin 30 aaria. Valkiaisen rannoilla on melko paljon asutusta. Järven pohjoispuolella levittäytyy Järvenpäänsuo ja itäpuolella kohoaa Valkiaisenvaara, jonka korkein kohta on noin 250 metriä merenpinnan yläpuolella. Järven eteläpuolella sijaitsee Palokangas ja Huhmarjärvi (142,4 metriä mpy). Länsipuolella on soita ja vaaroja. Valkiaisen vesitilavuus on 9 462 500 kuutiometriä. Valkiainen (61.244.1.002) kuuluu Ollinojan-Nikunojan valuma-alueeseen (61.244), joka on kolmannen jakovaiheen vesistö Iijoen vesistössä (61). Toinen jakovaihe on Hirvasjoen alue (61.24) ja ensimmäinen on Iijoen keskiosan alue (61.2). Valkiainen on laajin Ollinojan- Nikunojan valuma-alueen yhdestätoista vähintään hehtaarin laajuisesta vakavedestä. Seuraavaksi laajin on Nikujärvi.Ollinojan - Nikunojan valuma-alue (61.244). Järviwiki. Viitattu 11.12.2022. Suomessa on neljätoista vähintään hehtaarin laajuista vakavettä, joiden nimenä on Valkiainen. Neljä niistä sijaitsee Pudasjärvellä ja neljä Oulussa. Tirmonperän Valkiainen on selkeästi laajin Suomen Valkiaisista.Valkiainen. Järviwiki. Viitattu 11.12.2022. == Lähteet == Luokka:Pudasjärven järvet Luokka:Iijoen keskiosan alue
The Private Life of Chairman Mao

The Private Life of Chairman Mao. The Memoirs of Mao’s Personal Physician on Mao Zedongin henkilääkäri Li Zhisuin vuonna 1994 ilmestynyt muistelmateos. Teoksessa Maoa syytetään vainoharhaiseksi narsistiksi ja kuvaillaan yksityiskohtaisesti hänen hedonistisia elämäntapojaan. Osa tutkijoista ja Maon henkilökohtaisesti tunteneista ihmisistä on syyttänyt kirjan väitteitä poliittisesti motivoituneeksi panetteluksi. Tekijöiden mukaan englanninkielisessä käännöksessä tekstiä on muutettu palvelemaan propagandaa. == Lähteet == Luokka:Elämäkerrat ja muistelmat Luokka:Brittiläiset tietokirjat Private Life of Chairman Mao Luokka:Vuoden 1994 kirjat
Kristiinan helluntaiseurakunta

Kristiinan helluntaiseurakunta eli Kristiinanseudun Saalem on vuonna 1975 perustettu Kristiinankaupungissa toimiva helluntaiseurakunta. Seurakunta on Suomen Helluntaikirkon jäsen. Ennen seurakunnan järjestäytymistä Kristiinankaupunki oli evankelioimisaluetta Vaasan ja Porin helluntaiseurakunnille. Kristiinassa kokoonnuttiin metodistikirkon tiloissa. Aikaisemmin Karijoella ja Isojoella oli järjestäytynyt helluntaiseurakunta, jonka jäsenet liittyivät Kristiinan helluntaiseurakuntaan. Seurakunnan työaluetta ovat Karijoki, Kaskinen, Kristiinankaupunki ja Isojoki. Seurakunta on vuosien aikana tukenut muun muassa Aro-Panulan ja Karoloiden perheitä lähetystyössä. Vuosina 1989–2017 Pirkko Kauhanen toimi Kristiinan seurakunnan tukemana Aasiassa. Seurakunnalla on ollut myös lapsi- ja nuorisotyötä. == Katso myös == * Helluntaiherätys Suomessa * Kristiinankaupungin seurakuntayhtymä * Kristiinankaupungin metodistiseurakunta == Lähteet == Luokka:Suomen helluntaiseurakunnat Luokka:Kristiinankaupungin seurakunnat
Pikku prinssi (animaatiosarja)

Pikku prinssi (The Little Prince) on tietokoneanimoitu lasten televisiosarja, joka on saanut inspiraationsa Antoine de Saint-Exupéryn samannimisestä romaanista. == Aiheesta muualla == * Sarjan nettisivut (arkistoitu versio) Luokka:Animaatiosarjat Luokka:2010-luvun piirrossarjat
Freaktown

Freaktown on kanadalainen animaatiosarja. Luokka:Lastenohjelmat Luokka:Animaatiosarjat Luokka:2010-luvun piirrossarjat Luokka:Kanadalaiset televisiosarjat
Mölndals-Posten

Mölndals-Posten on vuonna 1949 perustettu ruotsalainen paikallislehti, jonka kotikunta on Mölndal. Lehti ilmestyy paperisena torstaisin, on poliittisesti sitoutumaton ja kuuluu Stampen Media -konserniin. ==Lähteet== ==Aiheesta muualla== * Lehden verkkosivut Luokka:Ruotsalaiset sanomalehdet Luokka:Mölndalin kunta
Enrico Toselli

Enrico Toselli (13. maaliskuuta 1883 Firenze – 15. tammikuuta 1926 Firenze) oli italialainen säveltäjä ja pianisti.Greene's Biographical Encyclopedia of Composers David Mason Greene Toselli opiskeli Giuseppe Martuccin ja Giovanni Sgambatin johdolla. Hän tuli tunnetuksi laulustaan "Serenata" (1900). Hänet tunnettiin myös epäonnisesta avioliitostaan (1907–1911) Fredrik August III:n entisen vaimon, arkkiherttuatar Luisen kanssa. Toselli sai Luiselta libretot kahteen operettiinsa. Vuonna 1918 hän julkaisi romanssistaan Luisen kanssa suosituksi nousseen muistelmateoksen. Toselli sävelsi operettien ja "Serenatan" lisäksi muita lauluja, sävelrunon ja kamarimusiikkia. Hän myös konsertoi pianistina ja opetti. == Lähteet == == Aiheesta muualla == * IMSLP: nuotteja Luokka:Italialaiset säveltäjät Luokka:Italialaiset pianistit Luokka:Vuonna 1883 syntyneet Luokka:Vuonna 1926 kuolleet
Pierre-Louis Loubet

Pierre-Louis Loubet (s. 18. helmikuuta 1997) on ranskalainen ralliautoilija. == Ura == Kaudella 2023 Loubet ajaa M-Sport Ford WRT -tallissa toista autoa. Loubet ajaa tallissa täyden kauden eli kaikki 13 osakilpailua ja kerää samalla pisteitä valmistajien mestaruussarjaan. Loubetin kartanlukijana lokakuusta 2023 lähtien on toiminut Benjamin Veillas. Loubet ajoi kaudella 2022 uransa parhaat tulokset, jotka olivat neljäs sija Sardinian ja Kreikan ralleissa. Kaudella 2019 Loubet voitti WRC2-sarjan mestaruuden. Lokakuussa 2023 Loubet ilmoitti, että yhteistyö kartanlukijana toimineen Nicolas Gilsoulin kanssa päättyy ja hänen tilalleen tulee Benjamin Veillas. Adrien Fourmaux korvasi Loubetin M-Sportin Rally1-autossa kauden 2023 viimeisessä kilpailussa Japanin rallissa. Kaudella 2024 Loubet ajaa WRC2-sarjassa Toksport-tallin Škoda Fabia RS Rally2 -autolla. == Rallin MM-sarjan tulokset == Vuosi Talli Auto 1 2 3 4 5 6 7 8 9 10 11 12 13 14 Sija Pisteet 2015 Pierre-Louis Loubet Citroën DS3 R3T Max MON SWE MEX ARG POR ITA POL FIN GER AUS FRA ESP GBR NC 0 2016 Pierre-Louis Loubet Peugeot 207 S2000 MON SWE MEX ARG POR NC 0 Citroën DS3 R5 ITA POL FIN GER CHN FRA ESP GBR AUS 2017 Pierre-Louis Loubet Citroën DS3 R5 MON SWE MEX NC 0 Ford Fiesta R5 FRA ARG POR ITA POL FIN GER ESP GBR AUS 2018 BRC Racing Team Hyundai i20 R5 MON SWE MEX FRA ARG POR ITA FIN GER TUR GBR ESP AUS NC 0 2019 Pierre-Louis Loubet Škoda Fabia R5 MON SWE MEX FRA ARG CHL POR ITA FIN GER TUR 21. 2 Škoda Fabia R5 Evo GBR ESP AUS 2020 Hyundai 2C Competition Hyundai i20 Coupe WRC MON SWE MEX EST TUR ITA MNZ 19. 6 2021 Hyundai 2C Competition Hyundai i20 Coupe WRC MON ARC CRO POR ITA KEN EST BEL GRE FIN ESP MNZ 18. 6 2022 M-Sport Ford WRT Ford Puma Rally1 MON SWE CRO POR ITA KEN EST FIN BEL GRE NZL ESP JPN 13. 31 2023 M-Sport Ford WRT Ford Puma Rally1 MON SWE MEX CRO POR ITA KEN EST FIN GRE CHL EUR JPN 12. 29 ==Lähteet== Luokka:Vuonna 1997 syntyneet Luokka:Ranskalaiset ralliautoilijat Luokka:Elävät henkilöt
Akropolis-ralli 1980

Akropolis-ralli 1980 (viralliselta nimeltään 27. Acropolis Rally) oli rallin maailmanmestaruussarjan kilpailu kaudella 1980. Kilpailu järjestettiin 26. - 29\. toukokuuta 1980 Ateenassa. Kilpailu oli kauden viides ja erikoiskokeiden yhteispituus oli (suunniteltu pituus oli ). Kilpailun voitti Ari Vatanen, jolle voitto oli ensimmäinen MM-sarjassa. == Tulokset == Sija Kuljettaja Kartanlukija Auto Aika Ero 1 Ari Vatanen David Richards Ford Escort RS1800 12:55.44 0.0 2\. Timo Salonen Seppo Harjanne Datsun 160J 12:58.26 +2.42 3\. Markku Alén Ilkka Kivimäki Fiat 131 Abarth 13:02.48 +7.04 4\. Anders Kulläng Bruno Berglund Opel Ascona 400 13:06.47 +11.03 5\. Walter Röhrl Christian Geistdörfer Fiat 131 Abarth 13:18.54 +23.10 6\. Ove Andersson Henry Liddon Toyota Celica 2000 GT 13:18.54 +23.10 7\. Harry Källström Bo Thorszelius Datsun 160J 13:18.56 +23.12 8\. Attilio Bettega Arnaldo Bernacchini Fiat 131 Abarth 13:20.37 +24.53 9\. Tassos Livieratos Manólis Makrinos Lancia Stratos HF 13:37.07 +41.23 10\. Timo Mäkinen Jean Todt Peugeot 504 V6 Coupé 13:39.49 +44.05 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1980 Luokka:Akropolis-ralli
Hannu Kiiski

Hannu Päiviö Kiiski (s. 4. helmikuuta 1956 Virrat) on suomalainen sellisti ja musiikkipedagogi.Arkisto: Hannu Kiiski 60 vuotta (docx) KesäVirrat soiOtavan Musiikkitieto A–Ö, uudistetun laitoksen 1. painos (1997), toim. Keijo Virtamo Kiiskin äiti oli opettaja ja isä työskenteli Koillis-Satakunnan Sähkön palveluksessa. Kiiski opiskeli Tampereen konservatoriossa, josta siirtyi Sibelius-Akatemian nuoriso-osastolle. Hän suoritti diplominsa sellonsoitossa vuonna 1973.Hannu Kiiski Naantalin Musiikkijuhlat Hänen opettajiaan Sibelius- Akatemiassa olivat Erkki Rautio ja Arto Noras. Vuosina 1973–1974 Kiiski suoritti täydentäviä opintoja Michiganin yliopistossa opettajanaan Oliver Edel. Ylioppilaaksi hän kirjoitti Virtain lukiosta. Kiiski sai vuosina 1975 ja 1978 Turun sellokilpailussa jaetun toisen palkinnon. Hän eteni semifinalistiksi Kansainvälisessä Tšaikovski-kilpailussa Moskovassa vuonna 1978 ja Kansainvälisessä Gaspar Cassadó -sellokilpailussa Firenzessä vuonna 1979. Kiiski piti ensikonserttinsa vuonna 1981. Kiiski aloitti vuonna 1977 työskentelyn Sibelius-Akatemiassa. Alun perin hän oli tuntiopettaja ja vuodesta 1995 sellonsoiton lehtori. Kiiski on esiintynyt solistina ja eri kamarimusiikkikokoonpanoissa useissa maissa. Vuonna 1982 hän perusti myös silloin Sibelius-Akatemiassa opettaneiden Risto Laurialan ja Nachum Erlichin kanssa Trio Finnicon, joka on esiintynyt laajalti ja tehnyt levytyksiä.Esiintyjät 2022 KesäVirrat soi Vuonna 1994 Kiiski perusti Total Cello Ensemblen. Hänestä tuli Naantalin Musiikkijuhlien taiteilija vuonna 2002. Hän on toiminut KesäVirrat soi -musiikkijuhlan taiteellisena johtajana. == Lähteet == Luokka:Suomalaiset sellistit Luokka:Suomalaiset musiikkipedagogit Luokka:Vuonna 1956 syntyneet Luokka:Elävät henkilöt
Lili‘uokalani Trust

Lili‘uokalani Trust on havaijilainen säätiö, joka on perustettu vuonna 1909. Sen tarkoitus on tukea orpoja ja heikommassa asemassa olevia lapsia. Havaijin alkuperäisasukkaat ovat avunsaannissa etusijalla. Vuonna 1911 kuningatar Lili‘uokalani testamenttasi omaisuutensa säätiön tarkoitusperien toteuttamiseen. Tähän kuului yli 24 km2 maata. Vuonna 2020 säätiön varoiksi arvioitiin 800–900 miljoonaa dollaria. Vuosittain säätiö avustaa noin 10 000 lasta. Säätiö on nimennyt arvoikseen seuraavat: * Aloha: myötätunto * ‘Imi Na‘auao: tiedon etsiminen * Kuleana: vastuullisuus * Po‘okela: erinomaisuus * Pono: oikea aika, paikka, syy, ihminen ja työkalut * Wiwo‘ole: rohkeus Nykyään säätiö rahoittaa myös sellaisia tarkoitusperiä, jotka eivät suoranaisesti liity köyhyyden helpottamiseen: vuonna 2016 säätiö lahjoitti 500 000 dollaria havaijilaisen kulttuurin professuurin perustamiselle Havaijin yliopistojärjestelmässä. == Lähteet == Luokka:Liliʻuokalani Luokka:Havaijin historia Luokka:Yhdysvaltalaiset säätiöt
Martti Immonen

Martti Aukusti Immonen (8. heinäkuuta 1930 Turku – 16. tammikuuta 2007 Espoo) oli suomalainen yritysjohtaja, joka sai kauppaneuvoksen arvonimen. Viitattu 22.12.2022. Immosen vanhemmat olivat muurari Kustaa Aadolf Immonen ja kutoja Katri Elviira Rauta ja puoliso vuodesta 1959 sairaanhoitaja Marja Helinä Laaksonen. Immonen tuli ylioppilaaksi Turun lyseosta 1951 ja valmistui diplomiekonomiksi Åbo Akademin kauppakorkeakoulusta 1954. Master of Science -tutkinnon liiketalouden alalta hän suoritti Columbian yliopistossa Yhdysvalloissa 1956. Immonen oli Turun Saippua Oy:n tuotepäällikkö 1956–1959, Vaasan Höyrymyllyn myyntijohtaja 1959–1967, Sanoman markkinointijohtaja 1967–1969, Oy Valitut Palat – Reader's Digest Ab:n toimitusjohtaja 1969–1987 ja hallituksen puheenjohtaja 1987–1990 sekä ruotsalaisen Reader's Digest Ab:n toimitusjohtaja 1989 ja belgialaisen Reader's Digestin toimitusjohtaja 1990. Hän oli myös NMKY:n aktiivi ja hänellä oli lukuisia asiantuntija- ja luottamustehtäviä. Immonen sai hopeamitalin painonnoston Suomen mestaruuskilpailuissa 1955 ja voitti useita akateemisia Suomen mestaruuksia jalkapallossa ja jääkiekossa. Sotilasarvoltaan hän oli reservin luutnantti. Immonen sai kauppaneuvoksen arvonimen 1989 ja Mainonnan monitaho -palkinnon 1986.Kuka kukin on 1978, s. 280. Viitattu 22.12.2022. == Lähteet == Luokka:Suomalaiset yritysjohtajat Luokka:Kauppaneuvokset Luokka:Suomalaiset painonnostajat Luokka:Vuonna 1930 syntyneet Luokka:Vuonna 2007 kuolleet
Akropolis-ralli 1981

Akropolis-ralli 1981 (viralliselta nimeltään 28. Acropolis Rally ) oli rallin maailmanmestaruussarjan kilpailu kaudella 1981. Kilpailu järjestettiin 1. - 4\. kesäkuuta 1981 Ateenassa. Kilpailu oli kauden kuudes ja erikoiskokeiden yhteispituus oli . Kilpailun voitti Ari Vatanen. == Tulokset == Sija Kuljettaja Kartanlukija Auto Aika Ero 1 Ari Vatanen David Richards Ford Escort RS1800 13:17.25 0.0 2\. Markku Alén Ilkka Kivimäki Fiat 131 Abarth 13:22.00 +4.35 3\. Attilio Bettega Maurizio Perissinot Fiat 131 Abarth 13:25.19 +7.54 4\. Guy Fréquelin Jean Todt Talbot Sunbeam Lotus 13:50.44 +33.19 5\. Shekhar Mehta Yvonne Mehta Datsun 160J 13:54.40 +37.15 6\. Giorgos Moschous "Simetra II" Datsun Violet GT 13:57.22 +39.57 7\. Konstantinos Apostolou Mihalis Kriadis Renault 5 Alpine 16:03.59 +2:46.34 8\. Václav Blahna Pavel Schovánek Skoda 130 RS 16:05.09 +2:47.44 9\. Pavlos Moschoutis "Silef" Ford Escort RS2000 16:29.55 +3:12.30 10\. Claude Laurent Jacques Marché Peugeot 505 SRD 16:36.25 +3:19.00 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1981 Luokka:Akropolis-ralli
Kalevi Liukkonen

Pekka Kalevi Liukkonen (12. elokuuta 1937 Hankasalmi – 22. tammikuuta 2004 Jyväskylän maalaiskunta) oli suomalainen yritysjohtaja, joka sai kauppaneuvoksen arvonimen. Viitattu 22.12.2022. Liukkosen vanhemmat olivat maanviljelijä Arvi Liukkonen ja emäntä Lyydia Liukkonen ja puoliso vuodesta 1964 Liisa Huuskonen. Liukkonen kävi Kansanvalistusseuran kirjeopiston, Jyväskylän liikeapulaiskoulun ja kauppakoulun ja valmistui merkonomiksi Jyväskylän kauppaopistosta 1960, ekonomiksi Turun kauppakorkeakoulusta 1963 ja kauppatieteiden kandidaatiksi 1969 ja maisteriksi 1971 Helsingin kauppakorkeakoulusta. Hän suoritti myös useita kotimaisia ja kansainvälisiä liiketoiminnan kursseja. Liukkonen oli työuransa alussa ensin metsätyömies ja sitten Osuusliike Vaajalan harjoittelija ja myymälänhoitaja Vaajakoskella 1952–1955, Kangasalan Osuuskaupassa kenttäkoulutuksessa 1960, töissä Englannissa 1961–1962, Farmos Oy:n laskentapäällikkö Turussa 1963, Suomen Osuuskauppaopiston laskentatoimen opettaja Helsingissä 1963–1968, Helsingin Osuuskaupan hallinnollinen johtaja ja johtokunnan jäsen 1968–1972, SOK:n koulutusosaston johtaja ja Suomen Osuuskauppaopiston rehtori 1972–1977, SOK:n Vaasan konttorin johtaja 1977–1983 ja Osuuskauppa Keskimaan toimitusjohtaja 1983–1999. Hänellä oli myös useita asiantuntija- ja luottamustehtäviä. Hän sai kauppaneuvoksen arvonimen 1989. Jyväskylän yliopiston kunniatohtoriksi hänet kutsuttiin 2000. == Lähteet == Luokka:Suomalaiset yritysjohtajat Luokka:Kauppaneuvokset Luokka:Suomalaiset opettajat Luokka:Suomen koulujen rehtorit Luokka:Vuonna 1937 syntyneet Luokka:Vuonna 2004 kuolleet
Risto Suhonen

Risto Olavi Suhonen (29. helmikuuta 1932 Kuopio – 3. maaliskuuta 2015 Kuopio) oli suomalainen yritysjohtaja, joka sai kauppaneuvoksen arvonimen. Viitattu 22.12.2022. Suhosen vanhemmat olivat kauppaneuvos Martti Suhonen ja talousopettaja Kerttu Timonen ja puoliso vuodesta 1961 agronomi Eeva-Liisa Kajaste. Suhonen tuli ylioppilaaksi Kuopion lyseosta 1952 ja harjoitti opintoja Helsingin kauppakorkeakoulussa suorittamatta kuitenkaan loppututkintoa. Hän oli Oy Mainos Taucher Reklam Ab:n toimittaja 1957, mainospäällikkö ja osastopäällikkö Helsingissä 1958–1965 ja isänsä jälkeen Savon Sanomia julkaisevan Savon Sanomain Kirjapaino Oy:n varatoimitusjohtaja 1965–1966, toimitusjohtaja 1966–1990 ja hallituksen jäsen vuodesta 1966 sekä Kustannuskiila Oy:n toimitusjohtaja 1972–1990 ja hallituksen puheenjohtaja vuodesta 1983. Hänellä oli myös useita asiantuntija- ja luottamustehtäviä. Suhonen toimi Alankomaiden varakonsulina Kuopiossa 1978–1990. Kauppaneuvoksen arvonimen Suhonen sai 1989. == Lähteet == Luokka:Suomalaiset yritysjohtajat Luokka:Kauppaneuvokset Luokka:Vuonna 1932 syntyneet Luokka:Vuonna 2015 kuolleet
Argentiinan ralli 1983

Argentiinan ralli 1983 (viralliselta nimeltään 3. Marlboro Rally Argentina) oli rallin maailmanmestaruussarjan kilpailu kaudella 1983. Kilpailu järjestettiin 2. - 6\. elokuuta 1983 Buenos Airesissa. Kilpailu oli kauden kahdeksas ja erikoiskokeiden yhteispituus oli . Kilpailun voitti Hannu Mikkola. Kilpailuun lähti 94 autokuntaa, joista 27 pääsi maaliin. == Tulokset == Sija Kuljettaja Kartanlukija Auto Aika Ero 1 Hannu Mikkola Arne Hertz Audi Quattro A2 10:18.54 0.0 2\. Stig Blomqvist Björn Cederberg Audi Quattro A2 10:21.28 +2.34 3\. Michèle Mouton Fabrizia Pons Audi Quattro A2 10:25.35 +6.41 4\. Shekhar Mehta Yvonne Mehta Audi Quattro A2 10:40.02 +21.08 5\. Markku Alén Ilkka Kivimäki Lancia Rally 037 10:50.12 +31.18 6\. Franz Wurz Rudi Stohl Audi 80 Quattro 12:09.37 +1:50.43 7\. Ernesto Soto Mario Stillo Renault 18 GTX 12:40.48 +2:18.54 8\. Jorge Recalde Jorge del Buono Renault 18 GTX 13:01.04 +2:42.10 9\. Carlos Celis Ernesto Quiróz Renault 12 TS 13:51.06 +3:25.12 10\. Gerardo Campo Omar Carbonari Renault 12 TS 14:54.25 +4:27.31 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1983 Luokka:Argentiinan ralli
Brasilian ralli 1981

Brasilian ralli 1981 (viralliselta nimeltään 3. Marlboro Rallye do Brasil) oli rallin maailmanmestaruussarjan kilpailu kaudella 1981. Kilpailu järjestettiin 6. - 8\. elokuuta 1981 São Paulossa. Kilpailu oli kauden kahdeksas ja erikoiskokeiden yhteispituus oli (suunniteltu pituus oli ). Kilpailun voitti Ari Vatanen. == Tulokset == Sija Kuljettaja Kartanlukija Auto Aika Ero 1 Ari Vatanen David Richards Ford Escort RS1800 9:39.40 0.0 2\. Guy Fréquelin Jean Todt Talbot Sunbeam Lotus 9:48.11 +8.31 3\. Domingo De Vitta Daniel Muzio Ford Escort RS1800 10:19.46 +40.06 4\. Jorge Recalde Jorge del Buono Datsun 160J 10:46.50 +1:07.10 5\. Carlos Torres António Morais Ford Escort RS2000 11:10.45 +1:31.05 6\. Gustavo Trelles Luís Caulim Fiat 147 12:06.35 +2:26.55 7\. Horacio Maglione Javier Concepción Peugeot 504 12:26.04 +2:46.24 8\. Julio Berges Ricardo Ivetich Fiat 147 12:35.15 +2:55.35 9\. Maria Carmo Zacarias Zilda Zacarias Volkswagen Gol 13:22.24 +3:42.44 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1981 Luokka:Brasilian ralli
Brasilian ralli 1982

Brasilian ralli 1982 (viralliselta nimeltään 4. Marlboro Rallye do Brasil) oli rallin maailmanmestaruussarjan kilpailu kaudella 1982. Kilpailu järjestettiin 11. - 14\. elokuuta 1982 São Paulossa. Kilpailu oli kauden kahdeksas ja erikoiskokeiden yhteispituus oli . Kilpailun voitti Michèle Mouton. FISA totesi jälkikäteen, että ryhmän 4 autoja ei ollut kilpailussa riittävästi ja valmistajien keräämiä pisteitä laskettiin jälkikäteen. == Tulokset == Sija Kuljettaja Kartanlukija Auto Aika Ero 1 Michèle Mouton Fabrizia Pons Audi Quattro 8:16.24 0.0 2\. Walter Röhrl Christian Geistdörfer Opel Ascona 400 8:51.49 +35.25 3\. Domingo De Vitta Daniel Muzio Ford Escort 10:15.30 +1:59.06 4\. Aparecido Rodrigues José Mattos Volkswagen Passat 1.6 11:41.08 +3:24.44 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM- rallikausi 1982 Luokka:Brasilian ralli
Wilhelm Gesenius

Heinrich Friedrich Wilhelm Gesenius (3. helmikuuta 1786 Nordhausen – 23. lokakuuta 1842 Halle) oli saksalainen orientalisti ja teologi. Hän oli seemiläisten kielten, erityisesti heprean ja foinikian kielten, tieteellisen tutkimuksen perustajia. Gesenius tutki ensimmäisten joukossa hepreaa ilman teologisia tai muita dogmaattisia ennakkoluuloja. ==Elämä ja ura== Vuodesta 1803 Gesenius opiskeli filosofiaa ja teologiaa Helmstadtin yliopistossa, jossa Heinrich Henke oli hänen vaikutusvaltaisin opettajansa. Loppuosan yliopisto- opinnoista hän suoritti Göttingenissä. Vuonna 1806, pian valmistumisensa jälkeen, hänestä tuli yliopiston yksityisdosentti. Vuonna 1810 hänestä tuli teologian apulaisprofessori ja vuonna 1811 varsinainen professori Hallen yliopistossa, jossa hän vietti loppuelämänsä huolimatta monista muista yliopistoista tulleista tarjouksista (Breslau, Göttingen, Oxford). Hän opetti hyvin säännöllisesti yli kolmenkymmenen vuoden ajan, ja ainoat keskeytykset olivat vuosien 1813–1814 sota ja kaksi pitkää tutkimusmatkaa, vuonna 1820 Pariisiin, Lontooseen ja Oxfordiin kollegansa Johann Karl Thilon kanssa tutkimaan harvinaisia itämaisia käsikirjoituksia ja vuonna 1835 Englantiin ja Hollantiin tutkimaan foinikialaisia tekstejä. Hänestä tuli Saksan suosituin heprean kielen ja Vanhan testamentin eksegetiikan opettaja; hänen luennoilleen osallistui parhaimmillaan lähes viisisataa opiskelijaa. Geseniuksen heprean kielen leksikografiaa ja kielioppia käsittelevät teokset aloittivat uuden aikakauden heprean kielen tutkimuksessa. Geseniuksen tutkimukset olivat tärkeitä myös kriittisen raamatuntutkimuksen kannalta. Hän julkaisi myös foinikian kielen kirjoitusjäännöksiä, ja hänestä tuli näin tieteellisen foinikialaisen epigrafiikan perustaja. ==Lähteet== ==Aiheesta muualla== Luokka:Saksalaiset teologit Luokka:Saksalaiset filologit Luokka:Saksalaiset professorit Luokka:Orientalistit Luokka:Vuonna 1786 syntyneet Luokka:Vuonna 1842 kuolleet
Akropolis-ralli 1982

Akropolis-ralli 1982 (viralliselta nimeltään 29. Rothmans Acropolis Rally) oli rallin maailmanmestaruussarjan kilpailu kaudella 1982. Kilpailu järjestettiin 31. toukokuuta - 3\. kesäkuuta 1982 Ateenassa. Kilpailu oli kauden kuudes ja erikoiskokeiden yhteispituus oli (suunniteltu pituus oli ). Kilpailun voitti Michèle Mouton. == Tulokset == Sija Kuljettaja Kartanlukija Auto Aika Ero 1 Michèle Mouton Fabrizia Pons Audi Quattro 12:54.44 0.0 2\. Walter Röhrl Christian Geistdörfer Opel Ascona 400 13:08.23 +13.39 3\. Henri Toivonen Fred Gallagher Opel Ascona 400 13:17.21 +22.37 4\. Shekhar Mehta Yvonne Mehta Nissan Violet GT 13:17.28 +22.44 5\. Iórgos Moschous Alexandros Konstantakos Nissan Violet GTS 13:36.44 +42.00 6\. Jimmy McRae Ian Grindrod Opel Ascona 400 13:40.16 +45.32 7\. Pavlos Moschoutis Stamatis 'Silef' Fiat 131 Abarth 14:21.48 +1:27.04 8\. Alexandros Maniatopoulos Sokrátis Kokkinis Renault 5 Turbo 14:37.28 +1:42.44 9\. Anastasios Gemenis Ioánnis Kepetzis Nissan 160J 16:06.10 +3:11.26 10\. Fritz Heisler Walter Blieberger Ford Escort RS1800 16:10.04 +3:15.20 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1982 Luokka:Akropolis-ralli
Antero Laine

Antero Laine voi tarkoittaa seuraavia: * Antero Laine (toimittaja) (1935–2024), toimittaja ja ammattiyhdistysjohtaja * Antero Laine (ralliautoilija) (s. 1949), ralliautoilija.
Edward Robinson

Edward Robinson (10. huhtikuuta 1794 Southington, Connecticut, Yhdysvallat – 27. tammikuuta 1863 New York City) oli yhdysvaltalainen teologi. Robinson harjoitti varhaisia arkeologisia ja maantieteellisiä tutkimuksia Jerusalemissa ja Palestiinassa 1830- ja 1840-luvuilla, ja oli näin raamatullisen arkeologian ja Raamatun maantieteen tutkimuksen perustajia. ==Elämä ja ura== Robinson oli kongregaatiokirkon pastorin poika. Hän valmistui vuonna 1816 Hamilton Collegesta. Vuonna 1821 hän pääsi Moses Stuartin oppilaaksi, jonka hepreankielisen kieliopin toisen painoksen hän auttoi valmistelemaan vuonna 1823 ja jonka avulla hänet nimitettiin samana vuonna heprean opettajaksi Andoverin teologiseen seminaariin. Stuartin kanssa hän käänsi vuonna 1825 Georg Benedikt Winerin Uuden testamentin kreikan kieliopin ensimmäisen painoksen, ja yksin hän käänsi Christian Abraham Wahlin Clavis Philologica Novi Testamentin (1825). Vuosina 1826–1830 hän opiskeli Saksassa, erityisesti Hallessa Wilhelm Geseniuksen, August Tholuckin ja Emil Rödigerin johdolla sekä Berliinissä August Neanderin johdolla. Hän toimi ylimääräisenä) professorina ja kirjastonhoitajana Andoverissa vuosina 1830–1833, mutta erosi epilepsiakohtausten vuoksi. Vuosina 1831–1835 hän toimitti Biblical Repository -lehteä, jonka hän perusti ja jossa häntä avusti jonkin verran hänen saksalainen vaimonsa Theresa Albertina Luise. Vuonna 1837 hän otti vastaan professuurin Unionin teologisessa seminaarissa. Hän lähti sitten Yhdysvalloista tutkimaan Palestiinaa ja Syyriaa. Hänen teoksensa Biblical Researches in Palestine, Mount Sinai, and Arabia Petraea (1841), joka julkaistiin samanaikaisesti Englannissa, Saksassa ja Yhdysvalloissa, toi välittömästi hänelle mainetta ja Royal Geographical Societyn kultamitalin vuonna 1842. Myöhemmin vuonna 1856 ilmestyi Biblical Researches in Palestine and the Adjacent Regions. Hänen suunnitelmansa tiivistää topografiset tutkimuksensa raamatullista maantiedettä käsittelevään teokseen katkesi kaihileikkaukseen vuonna 1861. Raamatuntutkijana ja eksegeettinä Robinsonia on pidettävä raamatullisen maantieteen uranuurtajana. Hänen teoksensa, joita täydensi teos Physical Geography of the Holy Land (1865), perustuivat huolelliseen henkilökohtaiseen kriittiseen tutkimukseen, joka suhtautui paikalliseen traditioon toisinaan ehkä liiankin epäilevästi. Robinson julkaisi myös Uuden testamentin kreikankielinen ja englanninkielinen sanakirjan (1836), ja teokset Harmony of the Four Gospels in Greek (1845) ja Harmony of the Four Gospels in English (1846), jotka molemmat olivat aikanaan merkittäviä. Hän perusti vuonna 1843 ja toimitti muutaman vuoden ajan Bibliotheca Sacra -lehteä, johon hän kirjoitti vuoteen 1855 asti. ==Lähteet== ==Aiheesta muualla== Luokka:yhdysvaltalaiset maantieteilijät Luokka:yhdysvaltalaiset teologit Luokka:yhdysvaltalaiset arkeologit Luokka:yhdysvaltalaiset professorit Luokka:Vuonna 1794 syntyneet Luokka:Vuonna 1863 kuolleet